Jeg hadde ingen planer om å reise til Roma. Flere byer stod foran på listen. Men da jeg så bilder av leiligheten tenkte jeg at DER vil jeg være!! Så det er takket være Casa del Cinque at jeg nå har besøkt Roma :-) Leiligheten innfridde på alle måter, luftig, delikat, smakfullt, verandaen med masse planter... Margrethe svarer raskt på henvendelser og er svært fleksibel og hjelpsom. Fikk masse tips som ble prøvd ut. En kollega og Roma-kjenner sa at jeg kunne ikke vært mer heldig med leie av leilighet og beliggenhet, og det har han nok rett i. En praktisk ting vi merket viktigheten av, og som står opplyst i informasjonen, er å lukke de innerste dørene i heisen, ellers går den ikke opp eller ned for nestemann som trenger den :-) Vi drar gjerne tilbake så snart som mulig og anbefaler stedet på det varmeste.